cyanic-selkie/wikianc huggingface dataset:
วิทยาลัยชุมชนหนองบัวลำภู
ประวัติ
ในปี พ.ศ. ๒๕๕๘ มีการตราพระราชบัญญัติสถาบันวิทยาลัยชุมชนขึ้น มีนายพงษ์ศักดิ์ ศรีวรกุล, นายสายศิลป์ สายืน เป็นผู้อำนวยการวิทยาลัย และมีนายนพพร โฆสิระโยธิน เป็นประธานสภาวิทยาลัย ปัจจุบันวิทยาลัยชุมชนหนองบัวลำภู สังกัดกระทรวงการอุดมศึกษา วิทยาศาสตร์ วิจัยและนวัตกรรม โดยมีนายมงกุฎ จำนงค์นิต เป็นประธานสภาวิทยาลัย และมีว่าที่ร้อยตรีวีระสกุล บุราณรักษ์ เป็นผู้อำนวยการวิทยาลัย มีการบริหารจัดการเครือข่ายร่วมกับหน่วยจัดการศึกษา จำนวน ๔ หน่วยจัดการศึกษา รวมทั้งห้องเรียนของวิทยาลัย ด้วยความร่วมมือจากเครือข่าย คณะกรรมการหน่วยจัดการศึกษา ผู้สอนพิเศษ โดยมีพื้นที่การให้บริการทั่วทั้งจังหวัดหนองบัวลำภู วิทยาลัยชุมชนหนองบัวลำภูมีพื้นที่ จำนวน ๒๐๐ ไร่
หลักสูตร
วิทยาลัยชุมชนหนองบัวลำภู เปิดสอนหลักสูตรอนุปริญญา ดังนี้
หน่วยจัดการศึกษา
หน่วยจัดการศึกษาของวิทยาลัยชุมชนหนองบัวลำภู
วิทยาลัยชุมชนหนองบัวลำภู  เป็นสถาบันอุดมศึกษาที่จัดการศึกษาในระดับต่ำกว่าปริญญา เปิดสอนในระดับอนุปริญญา ในปีการศึกษา 2565 มีชุมชนเครือข่ายที่ขอเปิดเป็นหน่วยจัดการศึกษา/สถานที่จัดการศึกษา  จำนวน 4  หน่วยจัดการศึกษาและห้องเรียนวิทยาลัยชุมชน ครอบคลุมพื้นที่ 6 อำเภอ ดังนี้
1. หน่วยจัดการศึกษาสถานีตำรวยภูธรศรีบุญเรือง                                      อ.ศรีบุญเรือง
2. หน่วยจัดการศึกษาโรงเรียนโนนสังวิทยาคาร                                          อ.โนนสัง
3. หน่วยจัดการศึกษาเทศบาลตำบลกุดดินจี่ (วัดศิริบุญธรรม)                        อ.นากลาง
4. หน่วยจัดการศึกษาโรงเรียนสุวรรณคูหาพิทยาสรรค์                                 อ.สุวรรณคูหา
5. ห้องเรียนวิทยาลัยชุมชนหนองบัวลำภูและห้องเรียนเรือนจำหนองบัวลำภู    อ.เมือง
สนามกีฬาตุวูนนะ
ศูนย์ฝึกอบรมเยาวชนสนามกีฬาตุวูนนะ (Thuwunna Youth Training Centre Stadium; သုဝဏ္ဏ လူငယ် လေ့ကျင့်ရေး ကွင်း) เป็นสนามกีฬาอเนกประสงค์ในเมืองย่างกุ้ง ประเทศพม่า สนามกีฬามีความจุ 32,000 ที่นั่งจะมีขนาดเล็ก แต่ทันสมัยมากขึ้นกว่าสนามกีฬานายพลอองซาน และเป็นสถานที่สำหรับใช้จัดการแข่งขันระดับชาติมากที่สุดและการแข่งฟุตบอลระดับนานาชาติและกรีฑาและเป็นสนามแข่งขัน ลานวิ่งของสนามกีฬาแปดช่องเป็นครั้งแรกในพม่าที่สอดคล้องกับมาตรฐานสากล
สนามกีฬาแห่งกำลังจะถูกปรับปรุงให้สามารถบรรจุผู้ชมได้ 50,000 ที่นั่ง
สนามกีฬาในร่มตุวูนนะแห่งชาติ อยู่ใกล้กับสนามกีฬากลางแจ้ง เป็นสถานที่หลักของประเทศสำหรับกีฬาในร่ม
เดดเคนเนดีส์
เดดเคนเนดีส์ เป็นวงดนตรีฮาร์ดคอร์พังก์จากอเมริกา และฟอร์มวงขึ้นใน ซานฟรานซิสโก, แคลิฟอร์เนีย เมื่อปี 1978 โดยวงได้รับอิทธิพลบางส่วนมาจากฮาร์ดคอพังก์ของอเมริกาในช่วงยุค 70's - 80's โดยพวกเขาเริ่มเป็นที่รู้จักในวงใต้ดินก่อนจะเริ่มมีชื่อเสียงในสังคมของพังก์ร็อคเป็นอย่างมากโดยพวกเขาถือได้ว่าเป็นวงฮาร์ดคอที่มีอิทธิพลสำคัญต่อ สหราชอาณาจักร เป็นอย่างมาก
พวกเขาถือได้ว่าเป็นวงที่มียอดนิยมและมีความอิทธิพลต่อวงฮาร์ดคอร์ต่างๆในอเมริกา โดยเพลงของพวกเขามีลักษณะเด่นพิเศษในหมู่วงพังก์ร็อคทั่วไป, โดยอิทธิพลวงได้รับมาจากแนวเพลงอาทิ Surf Music , spaghetti western , psychedelic rock , garage rock และ rockabilly
ก่อตั้งวง (1979)
เดดเคนเนดีส์ก่อตั้งในเดือนมิถุนายน 1978 ที่ซานฟรานซิสโก, แคลิฟอร์เนีย เมื่อ East Bay Ray (เรย์มอนด์ เปปอร์เรล) มือกีตาร์ของทางวง ประกาศหาสมาชิกวงลงในหนังสือพิมพ์ เดอะ รีไซเคิล, หลังได้เห็นแนวเพลง สกาพังก์ ที่แสดงในไนท์คลับ Mabuhay Gardens ที่ซานฟรานซิสโก ไลน์อัพสมาชิกดั้งเดิมที่ประกอบไปด้วย Jello Biafra] (อิริค รีด บองเชอ) - ร้องนำ , Easy Bay Ray - กีตาร์ Klaus Flouride (เจโฟเฟีย ลิลี่ออล) - มือเบส และ Ted (บรูซ สเซลซิงเกิล) - กลองและเครื่องดนตรีประเภทเคาะหรือตีอื่นๆ
หลังจากนั้นพวกเขาได้ทำการอัดเทปเดโม ในช่วงกลางเดือนกรกฎาคม ทางวงได้รับเลือก 6025 (คาร์ลอส คาดอนน่า) มาเป็นมือกีตาร์คนที่สองของวง, โดยการแสดงของพวกเขาครั้งแรกในวันที่ 19 กรกฎาคม 1978 , ที่ไนท์คลับ Mabuhay Gardens ในเมืองซานฟรานซิสโก , แคลิฟอร์เนีย
เดดเคเนดีส์ยังตระเวนเล่นโชว์ตามงานที่ต่างๆ, โดยชื่อวงค่อนข้างล่อแหลมเนื่องจากมีการพาดพิงถึงประธานาธิบดี จอห์น เอฟ. เคนเนดี คนที่ 35 ของสหรัฐ ที่เสียชีวิตจากการลอบสังหาร , ทางวงจำใจต้องใช้นามแฝง เช่น "The DK's", "The Sharks", "The Creamsicles" และ "The Pink Twinkies". โดยชื่อวงเดดเคนนเนดีส์อาจสร้างชนวนความขัดแย้งได้ Herb Caen บรรณาธิการแห่งหนังสือพิมพ์ San Francisco Chronicle เขียนลงในเดือนพฤศจิกายน 1978 แกได้ใช้สมองคิดหรือเปล่าไอ้ป่าเถื่อนตอนนี้แกถึงจุดตกต่ำแล้ว พังก์ร็อคที่ใช้ชื่อว่าเดดเคนเนดีส์, เมื่อครั้นโชว์ใน Mabuhay Gardens เมื่อวันที่ 22 พฤศจิกายน อีกทั้งครบรอบ 15 ปี การลอบสังหารจอห์น เอฟ. เคนเนดี อย่างไรก็ตามก็ยังมีกลุ่มประท้วง ผู้จัดการ Mabuhay ประกาศ ''ผมไม่สามารถยกเลิกกับพวกเขาได้ตอนนี้ ! - พวกเขาว่าจ้าง, ไม่ , ชัดเจน , พวกเขาว่าจ้างภายใต้กรอบความคิด อย่างไรก็ตาม , แม้จะได้รับความนิยมและเชื่อมั่น , แต่ชื่อวงนั้นก็ไม่เกี่ยวโยงไปถึงครอบครัวเอฟเคเนดี โดยทางด้าน Jello Biafra พวกเราพร้อมให้ความสนใจและมันคือจุดสิ้นสุดของอเมริกา
6025 ออกจากวงในช่วงเดือนมีนาคม 1979 ภายใต้สถานการณ์ที่ไม่ค่อยดีและคิดว่าตนไม่เหมาะกับแนวเพลงนี้สักเท่าไหร่ ในเดือนมิถุนายนปีเดียวกัน, ทางวงได้ปล่อยซิงเกิ้ลของพวกเขาออกมา ''California Über Alles โดย Jello Biafra และ East Bay Ray ได้ก่อตั้งค่ายเพลงขึ้นมา independent label, Alternative Tentacles
รางวัล Bay Area Music (1980)
ในวันที่ 25 มีนาคม 1980 เดดเคนนเนดีส์ได้รับการชักชวนใน Bay Area Music Award ที่ซานฟรานซิสโกในฐานะศิลปินน่าใหม่ที่น่าไว้ใจ ในวันแสดงก็แทบแสดงจนเหนื่อยอย่างมากโดยพวกเขาถามถึงเพลงใต้ดินอันเป็นที่รู้จัก "California Über Alles" และวงเริ่มเป็นจุดเด่นในพิธีการหลังเริ่มเล่นเพลงไปได้ 15 วินาที, Biafra ออกจากวง , ในลักษณะที่ชวนให้นึกถึงรายการ Elvis Costeoll'ss Saturday Night Live ที่ทางวงได้ให้สัมภาษณ์พวกเขาพูดดังนี้ ''ฟังก่อน ! มันเป็นข้อพิสูจน์ว่าพวกเราโตแล้ว พวกเราไม่ใช่วงพังก์ร็อค แต่เป็นวงคลื่นลูกใหม่ยังไงละ''
อดีตสมาชิก
Greg Reeves – (มือเบส) (2010–2011)
สถานีเซ็นทรัลพาร์ก (อินช็อน)
สถานีเซ็นทรัลพาร์ก (Central Park Station) เป็นสถานีรถไฟใต้ดินอินช็อน สาย 1 ตั้งอยู่ในแขวงซงโด เขตย็อนซู
จรัญ ภักดีธนากุล
ศาสตราจารย์พิเศษ จรัญ ภักดีธนากุล (เกิด 28 กุมภาพันธ์ พ.ศ. 2493) เป็นนักนิติศาสตร์ชาวไทย อดีตตุลาการศาลรัฐธรรมนูญ อดีตปลัดกระทรวงยุติธรรมและผู้พิพากษาศาลยุติธรรม และยังเป็นผู้บรรยายวิชากฎหมายลักษณะพยานที่เนติบัณฑิตยสภาอีกด้วย
ประวัติ
จรัญ ภักดีธนากุล เกิดเมื่อวันที่ 28 กุมภาพันธ์ พ.ศ. 2493 เกิดที่จังหวัดพระนคร สำเร็จการศึกษานิติศาสตรบัณฑิต (เกียรตินิยมอันดับหนึ่ง) จากคณะนิติศาสตร์ จุฬาลงกรณ์มหาวิทยาลัย เป็นเนติบัณฑิตไทย (สอบได้อันดับที่ 1 ของสมัยที่ 25) สำนักอบรมศึกษากฎหมายแห่งเนติบัณฑิตยสภา ได้รับปริญญานิติศาสตรบัณฑิต เกียรตินิยม สาขาวิชากฎหมาย (B.A. in Law Cantab) จากมหาวิทยาลัยเคมบริดจ์ ประเทศอังกฤษ และเป็นเนติบัณฑิตอังกฤษจากสำนักเกรส์อิน (Gray's Inn) กรุงลอนดอน ประเทศอังกฤษ
จรัญเริ่มรับราชการเป็นผู้ช่วยผู้พิพากษาศาลอุทธรณ์ รองเลขาธิการส่งเสริมงานตุลาการ เลขาธิการส่งเสริมงานตุลาการ (ตั้งแต่วันที่ 28 ธันวาคม พ.ศ. 2535) ผู้พิพากษาศาลอุทธรณ์ (ตั้งแต่วันที่ 2 ตุลาคม พ.ศ. 2540) ต่อมาได้รับโปรดเกล้าฯ ให้ดำรงตำแหน่ง ศาสตราจารย์พิเศษ ในสาขาวิชานิติศาสตร์ คณะนิติศาสตร์ จุฬาลงกรณ์มหาวิทยาลัย ตั้งแต่วันที่ 1 มิถุนายน พ.ศ. 2544 เป็นกรรมการตุลาการศาลยุติธรรมผู้ทรงคุณวุฒิ และเลขาธิการประธานศาลฎีกา (ตั้งแต่วันที่ 1 กรกฎาคม พ.ศ. 2545) ตามลำดับ โดยระหว่างดำรงตำแหน่งเลขาธิการประธานศาลฎีกา จรัญมีบทบาทในการแถลงข่าวแทนฝ่ายตุลาการเกี่ยวกับการแก้ไขปัญหาวิกฤติการณ์การเมือง ภายหลังการเลือกตั้งสมาชิกสภาผู้แทนราษฎรเมื่อเดือนเมษายน 2549 และการมีพระราชดำรัสของพระบาทสมเด็จพระปรมินทรมหาภูมิพลอดุลยเดชแก่ตุลาการศาลปกครองสูงสุดและผู้พิพากษาศาลฎีกาเกี่ยวกับให้เข้ามาแก้ไขวิกฤติการณ์ดังกล่าว
ต่อมา จรัญได้รับเลือกเป็นผู้พิพากษาหัวหน้าคณะในศาลอุทธรณ์ โดยวาระการดำรงตำแหน่งเริ่มตั้งแต่วันที่ 1 ตุลาคม พ.ศ. 2549 แต่ก่อนจะเริ่มดำรงตำแหน่ง ก็ได้ขอโอนย้ายจากข้าราชการตุลาการไปยังข้าราชการพลเรือน โดยไปเป็นปลัดกระทรวงยุติธรรมตั้งแต่วันที่ 1 ตุลาคม ปีนั้น นอกจากนี้ ในช่วงปีดังกล่าวซึ่งคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุขได้ยึดอำนาจการปกครองจากรัฐบาลของดร.ทักษิณ ชินวัตร และจัดตั้งสภาร่างรัฐธรรมนูญเพื่อร่างรัฐธรรมนูญถาวรฉบับใหม่ จรัญยังได้รับการแต่งตั้งเป็นสมาชิกสภาร่างรัฐธรรมนูญ กับทั้งยังอยู่ในฝ่ายสนับสนุนรับร่างด้วย
ต่อมา เมื่อวันที่ 16 พฤษภาคม พ.ศ. 2551 จรัญได้รับเลือกจากวุฒิสภาให้เป็นตุลาการศาลรัฐธรรมนูญ โดยเป็นผู้ทรงคุณวุฒิสาขานิติศาสตร์ซึ่งมีความรู้ความเชี่ยวชาญในสาขานิติศาสตร์อย่างแท้จริงตามมาตรา 206 ของรัฐธรรมนูญแห่งราชอาณาจักรไทย และพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ แต่งตั้งให้เป็นตุลาการศาลรัฐธรรมนูญตั้งแต่วันที่ 28 พฤษภาคม ปีนั้นเอง
กีฬาวอลเลย์บอลชายหาดในโอลิมปิกฤดูร้อน 2024 – รอบคัดเลือกหญิง
การแข่งขัน รอบคัดเลือกหญิงสำหรับกีฬาวอลเลย์บอลชายหาดในโอลิมปิกฤดูร้อน 2024 จะจัดขึ้นระหว่างเดือนมกราคม ค.ศ. 2023 ถึงมิถุนายน ค.ศ. 2024 การแข่งขันจะประกอบด้วยคู่วอลเลย์บอลชายหาดหญิงทั้งหมด 24 คู่ที่มาจากคณะกรรมการโอลิมปิกแห่งชาติที่แตกต่างกัน ซึ่งคล้ายกับการแข่งขันครั้งก่อนหน้า คณะกรรมการโอลิมปิกแห่งชาติแต่ละแห่งสามารถเข้าร่วมได้สูงสุด 2 คู่ในการแข่งขันครั้งนี้ ประเทศฝรั่งเศสในฐานะชาติเจ้าภาพได้รับโควต้าโดยตรงของการแข่งขันวอลเลย์บอลชายหาดหญิง 1 คู่
โควต้าส่วนที่เหลือของการแข่งขันทั้ง 24 ทีมจะต้องผ่านเส้นทางการคัดเลือกระบบไตรภาคีเพื่อรับสิทธิ์สำหรับปารีส 2024 โดยปฏิบัติตามหลักความเป็นสากลและอยู่ภายใต้ขีดจำกัดไม่เกินประเทศละ 2 คู่ โควต้าเริ่มต้นจะมอบให้กับผู้ชนะของผู้หญิงโดยตรงตามลำดับจากการแข่งขันชิงแชมป์โลก 2023 ซึ่งมีกำหนดจัดขึ้นในวันที่ 6 ถึง 15 ตุลาคม ที่ตลัซกาลา, ประเทศเม็กซิโก โดยทีมหญิงคู่ที่มีอันดับสูงสุด 17 คู่ที่มีสิทธิ์เข้าร่วม พวกเขาได้รับสิทธิ์เข้าแข่งขันผ่านรายการจัดอันดับโอลิมปิกของสหพันธ์วอลเลย์บอลระหว่างประเทศ (ตามผลงานที่ดีที่สุด 12 อันดับ) ระหว่างวันที่ 1 มกราคม ค.ศ. 2023 ถึง 10 มิถุนายน ค.ศ. 2024 รายการที่ใช้สำหรับผลการจัดอันดับแต่ไม่จำกัดตามรายการต่อไปนี้:
โควต้า 5 ตำแหน่งสุดท้ายจะตกเป็นของคณะกรรมการโอลิมปิกแห่งชาติที่เข้าเกณฑ์อันดับสูงสุดจากแต่ละการแข่งขันรอบคัดเลือกระดับทวีปทั้งห้า ได้แก่ รอบชิงชนะเลิศเอวีซีคอนติเนนตัลคัพ สำหรับโซนเอเชียและโอเชียเนีย รอบชิงชนะเลิศซีเอวีบีคอนติเนนตัลคัพ สำหรับโซนแอฟริกา; รอบชิงชนะเลิศซีอีวีคอนติเนนตัลคัพ สำหรับโซนยุโรป; รอบชิงชนะเลิศซีเอสวีคอนติเนนตัลคัพ สำหรับโซนอเมริกาใต้; และรอบชิงชนะเลิศนอร์เซกาคอนติเนนตัลคัพ สำหรับโซนอเมริกาเหนือ อเมริกากลาง และแคริบเบียน ระยะสุดท้ายของการแข่งขันทั้ง 5 รายการจะเกิดขึ้นระหว่างวันที่ 13 ถึง 23 มิถุนายน ค.ศ. 2024
โพรเทคชัน
เพลงในชื่อเรียกเดียวกันนี้ ดูบทความที่ โพรเทคชัน (เพลง)
โพรเทคชัน (Protection) เป็นอัลบัมที่สี่ของแมสซีฟแอตแทก วางตลาดใน 26 กันยายน ปีค.ศ. 1994 โดยค่าย เซอคา และเวอร์จินเรเคิดส์ นอกจากนี้มีอัลบัมรีมิกซ์ภายใต้ชื่อNo Protection รีมิกซ์โดย ดีเจ แมด โปรเฟสเซอร์ (Mad Professor)
สนามกีฬาพลตรี อองซาน
สนามกีฬาพลตรี อองซาน (ဗိုလ်ချုပ် အောင်ဆန်း အားကစားကွင်း) เป็นสนามกีฬาอเนกประสงค์ ตั้งอยู่ในย่านใจกลางเมืองย่างกุ้ง ประเทศพม่า
เทศมณฑลอัลบา
อัลบา (Alba; Fehér) เป็นเทศมณฑลแห่งหนึ่งในภูมิภาคทรานซิลเวเนียทางตอนกลาง-ตะวันตกของประเทศโรมาเนีย มีอาณาเขตติดต่อเทศมณฑลซีบิวและเทศมณฑลมูเรชทางตะวันออก เทศมณฑลกลุฌทางเหนือ เทศมณฑลบีฮอร์และเทศมณฑลอารัดทางตะวันตก และเทศมณฑลฮูเนดออาราทางใต้
เทศมณฑลอัลบามีพื้นที่ 6,242 ตารางกิโลเมตร ประชากร 382,747 คน (ค.ศ. 2002) และความหนาแน่น 64 คนต่อตารางกิโลเมตร เมืองหลักของเทศมณฑลคืออัลบายูลียาซึ่งมีประชากรทั้งหมด 63,536 คน
ประเทศอินโดนีเซียในเอเชียนเกมส์
ประเทศอินโดนีเซีย เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1951 ที่จัดขึ้น ณ กรุงนิวเดลี ประเทศอินเดีย มีคณะกรรมการโอลิมปิกแห่งชาติอินโดนีเซีย เป็นผู้รับผิดชอบส่งนักกีฬาอินโดนีเซียเข้าร่วมการแข่งขัน ทีมชาติอินโดนีเซียได้รับเหรียญรางวัลจากการแข่งทั้งหมด 91 เหรียญทอง 120 เหรียญเงิน 235 เหรยียญทองแดง รวมทั้งสิ้น 446 เหรียญ
คณะนิเทศศาสตร์ มหาวิทยาลัยศรีปทุม
คณะนิเทศศาสตร์ มหาวิทยาลัยศรีปทุม (School of Communication Arts, Sripatum University) เป็น คณะวิชา สังกัดมหาวิทยาลัยศรีปทุม เปิดสอนทั้งหมด 3 แห่ง
ประวัติคณะ
คณะนิเทศศาสตร์ มหาวิทยาลัยศรีปทุม เปิดดำเนินการตั้งแต่ปีการศึกษา 2532 โดยมีวัตถุประสงค์เพื่อให้ผู้ศึกษาในศาสตร์แห่งการสื่อสารมวลชน ศิลปะการแสดงและแฟชั่นดีไซน์ได้ มีความรู้ความสามารถในการนำวิทยาการนิเทศศาสตร์ไปใช้ปฏิบัติงานให้เกิดประโยชน์แก่ตนเอง หน่วยงาน สังคม และประเทศชาติ และต้องการเผยแพร่นวัตกรรมด้านวิชาชีพนิเทศศาสตร์ให้เป็นที่ยอมรับกันอย่างกว้างขวาง ในปีการศึกษา 2543 ได้เปิดสอนที่ มหาวิทยาลัยศรีปทุม วิทยาเขตชลบุรี และต่อมาในปีการศึกษา 2556 ได้เปิดสอนที่ มหาวิทยาลัยศรีปทุม วิทยาเขตขอนแก่น เป็นแห่งล่าสุด
การแจกแจงความน่าจะเป็น
ในความน่าจะเป็นและสถิติศาสตร์ การแจกแจงความน่าจะเป็นกำหนดความน่าจะเป็นให้เซตย่อยของผลลัพธ์การทดลองสุ่ม การสำรวจหรือวิธีอนุมานทางสถิติที่วัดได้ทั้งหมด ตัวอย่างการแจกแจงความน่าจะเป็นพบได้ในการทดลองที่ปริภูมิตัวอย่างไม่เป็นตัวเลข ซึ่งการแจกแจงจะเป็นการแจกแจงประเภท การทดลองที่ปริภูมิตัวอย่างเข้ารหัสด้วยตัวแปรสุ่มวิยุต ซึ่งการแจกแจงสามารถระบุได้ด้วยฟังก์ชันมวลของความน่าจะเป็น และการทดลองที่ปริภูมิตัวอย่างเข้ารหัสด้วยตัวแปรสุ่มต่อเนื่อง ซึ่งการแจกแจงสามารถเจาะจงได้ด้วยฟังก์ชันความหนาแน่นของความน่าจะเป็น การทดลองที่ซับซ้อนกว่า เช่น การทดลองที่เกี่ยวข้องกับกระบวนการสโทแคสติกที่นิยามในเวลาต่อเนื่อง อาจต้องใช้เมเชอร์ความน่าจะเป็นที่เจาะจงน้อยกว่า
ฟังก์ชันความหนาแน่นของความน่าจะเป็น
การแจกแจงความน่าจะเป็นของตัวแปรสุ่มต่อเนื่อง (Continuous Random Variable) X แสดงในรูปฟังก์ชันความหนาแน่นของความน่าจะเป็นซึ่งมีคุณสมบัติ ดังนี้ สำหรับตัวแปรสุ่มต่อเนื่อง Pr[X=x] = 0 และค่าความน่าจะเป็นจะหาได้เมื่อหาความน่าจะเป็นที่ตัวแปรสุ่มจะตกในช่วงใดช่วงหนึ่งแล้ว
ลำดับเหตุการณ์สงครามโลกครั้งที่สอง
เรียงลำดับเหตุการณ์ระหว่างสงครามโลกครั้งที่สองโดยแบ่งเป็นปี
กีฬาเรือพายในโอลิมปิกฤดูร้อน 1904
การแข่งขันเรือพายในโอลิมปิกฤดูร้อน 1904 เป็นการแข่งขันกีฬาเรือพายในกีฬาโอลิมปิกฤดูร้อนครั้งที่ 3 ที่กรุงเซนต์หลุยส์ สหรัฐ ระหว่างวันที่ 30 กรกฎาคม พ.ศ. 2447 จัดขึ้นที่สนาม Creve Coeur Lake ซึ่งการแข่งขันกีฬาเรือพายครั้งนี้มีการแข่งขันทั้งหมด 5 รายการ คือ ประเภททีมชาย 5 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน 44 คน จาก 2 ประเทศ
สถานีพักชน
สถานีพักชน (Bakchon Station) เป็นสถานีรถไฟใต้ดินอินช็อน สาย 1 ตั้งอยู่ในเขตคเยยัง
ประเมินผล
ประเมินผล หรือมักเรียก "การติดตามประเมินผล" เป็นกระบวนการดำเนินงานด้านการกำกับควบคุม เพื่อติดตามความก้าวหน้าของภารกิจและหรือประเมินว่าภารกิจสำเร็จตามวัตถุประสงค์ที่กำหนดไว้หรือไม่ การติดตามประเมินผล โดยปกติจะต้องกำหนดดัชนีการติดตามประเมินผลเพื่อเป็นเกณท์ในการพิเคราะห์ว่าสถานการณ์ที่ตรวจสอบวัดได้นั้นบรรลุหรือไม่บรรลุเมื่อเทียบกับเกณท์หรือดัชนีที่กำหนดประโยชน์ของการติดตามประเมินผลไม่เพียงแต่ช่วยให้ทราบความก้าวหน้า และหรือความล้าหลังของการดำเนินการ โดยใช้ดัชนีประเมินว่าการดำเนินการไก้ลถึงเป้าหมายที่กำหนดแค่ไหนเพียงไรแล้ว ยังสามารถช่วยให้วิเคราะห์เพิ่มเติมให้ทราบปัจจัยเหตุแห่งความสำเร็จและความล้มเหลวดังกล่าวได้ ทำให้เกิดประโยชน์ในการปรับปรุงแนวทางดำเนินการต่อไปได้
เมกาวาตี ซูการ์โนปูตรี
ดียะฮ์ เปอร์มาตา เมกาวาตี เซตียาวาตี ซูการ์โนปูตรี (Diah Permata Megawati Setiawati Sukarnoputri) เป็นนักการเมืองหญิงชาวอินโดนีเซีย หัวหน้าพรรค PDI-P และยังเคยดำรงตำแหน่งประธานาธิบดีแห่งสาธารณรัฐอินโดนีเซียระหว่างปี พ.ศ. 2544 - 2547 ซึ่งเป็นครั้งแรกที่อินโดนีเซียมีประธานาธิบดีเป็นผู้หญิง เมกาวาตีเป็นธิดาของซูการ์โน ประธานาธิบดีคนแรกของอินโดนีเซีย
ใน พ.ศ. 2547 นิตยสารฟอร์บได้จัดลำดับให้เมกาวาตีเป็นผู้หญิงที่ทรงอิทธิพลที่สุดในโลกลำดับที่ 8
ชื่อ
"ซูการ์โนปูตรี" หมายความว่า "บุตรีของซูการ์โน" และมิใช่ชื่อสกุล เพราะชาวชวาไม่ใช้ชื่อสกุล และโดยปรกติแล้ว เธอมักเป็นที่เรียกขานว่า "เมกาวาตี" เฉย ๆ คำ "เมกาวาตี" นี้ มาจากคำในภาษาสันสกฤต "เมฆวดี" (meghavatī) แปลว่า "(นางผู้) มีเมฆ" เพราะเธอกำเนิดเมื่อฝนตก และชื่อนี้ พิชยนันทะ ปัตเนก (Bijayananda Patnaik) ผู้นำอินเดีย ตั้งให้ตามคำร้องขอของบิดาเธอ
ชีวิตในวัยเด็ก
เมกาวาตีเกิดเมื่อวันที่ 23 มกราคม พ.ศ. 2490 ที่ยกยาการ์ตาในภาคกลางของเกาะชวา หลังจากที่ซูการ์โนประกาศเอกราชของอินโดนีเซียได้ไม่ถึงสองปี มารดาของเมกาวาตีคือ ฟัตมาวาตี ซึ่งเป็นภรรยาคนหนึ่งในบรรดาเก้าคนของซูการ์โน เมกาวาตีเป็นลูกสาวคนแรกของซูการ์โน โดยมีพี่ชายหนึ่งคน ชื่อว่ากุนตูร์ เมกาวาตีเติบโตขึ้นมาในวังเอกราช ซึ่งเป็นทำเนียบประธานาธิบดีในสมัยนั้น เมื่อซูการ์โนถูกโค่นลงจากอำนาจ เมกาวาตีมีอายุเพียง 19 ปีเท่านั้น ซึ่งหลังจากซูการ์โนลงจากอำนาจแล้ว รัฐบาลใหม่ไม่อนุญาตให้คนในครอบครัวของซูการ์โนเข้ามายุ่งเกี่ยวกับการเมืองอีก
เมกาวาตีเข้าศึกษาในมหาวิทยาลัยปาจาจารันในบันดุงทางด้านเกษตรกรรม แต่แต่ก็ลาออกในปีในปีที่บิดาถูกโค่นลงจากอำนาจ ในปี พ.ศ. 2513 ซึ่งเป็นปีที่ซูการ์โนเสียชีวิต เมกาวาตีได้เข้าศึกษาต่อที่มหาวิทยาลัยอินโดนีเซียทางด้านจิตวิทยา แต่ก็ลาออกหลังจากเข้าเรียนได้เพียงสองปี
การดำรงตำแหน่งประธานาธิบดี
ประธานาธิบดีเมกาวาตี เป็นบุตรสาวของซูการ์โน ผู้นำชาตินิยมและประธานาธิบดีคนแรกของอินโดนีเซีย เข้ารับตำแหน่งแทนในฐานะรองประธานาธิบดีภายหลังประธานาธิบดีวาฮิดออกจากตำแหน่ง เป็นประธานาธิบดีหญิงคนแรกของอินโดนีเซีย ดำรงตำแหน่งตั้งแต่กรกฎาคม 2544 ถึงตุลาคม 2547 ระหว่างดำรงตำแหน่ง แม้จะได้รับการสนับสนุนจากกองทัพ แต่ขณะนั้นประเทศมีปัญหารุมเร้ามากมาย ทั้งการเมือง สังคม และเศรษฐกิจที่ไม่ฟื้นตัว ปัญหาทุจริตที่ยังมีเรื่อยมา และปัญหาใหญ่คือ ปัญหาการก่อการร้าย อันเนื่องจากเหตุการณ์โจมตีสหรัฐ เมื่อ 11 กันยายน 2543 และการโจมตีอัฟกานิสถานของสหรัฐในปี 2544 ทำให้มีกลุ่มต่อต้านสหรัฐกับชาวตะวันตก เกิดขึ้นมากมายในอินโดนีเซีย และได้มีการก่อความรุนแรงหลายครั้ง ซึ่งครั้งที่รุนแรงที่สุดครั้งหนึ่ง คือการลอบวางระเบิดสถานบันเทิงที่เกาะบาหลี จนมีผู้เสียชีวิตกว่า 200 คน จนทำให้รัฐบาลอินโดนีเซียต้องดำเนินการในการต่อต้านปราบปรามการก่อการร้ายอย่างเข้มงวดจนถึงปัจจุบัน
วัดพุทธวนาราม (จังหวัดมหาสารคาม)
วัดพุทธวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ที่ บ้านวังน้ำเย็น ตำบลเกิ้ง อำเภอเมืองมหาสารคาม จังหวัดมหาสารคาม มีที่ดินตั้งวัดกว่า 30 ไร่
วัดพุทธวนาราม หรือ วัดป่าวังน้ำเย็น สร้างขึ้นโดยพระอาจารย์สุริยันต์ โฆสปัญโญ ผู้เป็นลูกศิษย์ของ หลวงปู่คำพันธ์ โฆสปัญโญ ตั้งแต่ปี พ.ศ. 2549 โดยญาติโยมชาวมหาสารคามและทานธนบดีผู้มีจิตศรัทธา มีความเลื่อมใสศรัทธา ร่วมบริจาคที่ดินบริเวณที่ตั้งวัดป่าวังน้ำเย็นในปัจจุบัน จนกระทั่งได้รับการยกฐานะเป็นวัดอย่างถูกต้องเมื่อวันที่ 22 พฤศจิกายน พ.ศ. 2555 ได้รับพระราชทานวิสุงคามสีมาเมื่อวันที่ 11 พฤศจิกายน พ.ศ. 2562
จุดเด่นของวัด คือ เจดีย์ศรีมหาสารคาม องค์ใหญ่สีทอง รวมถึงศาลาการเปรียญไม้ขนาดใหญ่ซึ่งใช้เสาไม้ถึง 112 ต้น หอระฆังไม้สักขนาดใหญ่ รวมไปถึงอุโบสถไม้ตะเคียนทอง ภายในวัดยังเป็นที่ประดิษฐานพระพุทธรูปทรงเครื่องที่สร้างจากทองคำบริสุทธิ์ 5 องค์ น้ำหนักกว่า 14 กิโลกรัม ซึ่งวัดจะนำออกแห่รอบเมืองในงานทอดกฐินเป็นประจำทุกปี พระพุทธมหาจักรพรรดิหน้าตัก 5 นิ้ว เนื้อทองคำบริสุทธิ์
โปรแกรมเลียนแบบ
thumb|275px|ภาพหน้าจอของโปรแกรม[[ดอสบ็อกซ์ซึ่งจำลองส่วนต่อประสานบรรทัดคำสั่งของดอส]]
ในคอมพิวเตอร์ โปรแกรมเลียนแบบ (emulator) คือฮาร์ดแวร์หรือซอฟต์แวร์ที่ทำให้ระบบคอมพิวเตอร์ระบบหนึ่งซึ่งเป็นระบบแม่ข่าย สามารถใช้ระบบคอมพิวเตอร์อีกระบบหนึ่งซึ่งเป็นระบบลูกข่ายได้ โปรแกรมเลียนแบบมักจะให้ระบบแม่ข่ายเรียกใช้ซอฟต์แวร์หรือใช้อุปกรณ์ต่อพ่วงที่ออกแบบมาให้ใช้กับระบบลูกข่ายได้ โดยอาศัยความสามารถของโปรแกรมคอมพิวเตอร์ในอุปกรณ์อิเล็กทรอนิกส์ในการเลียนแบบการทำงานของโปรแกรมหรืออุปกรณ์อื่น ๆ
ดิออธอริตี (มวยปล้ำอาชีพ)
ดิออธอริตี (The Authority) เป็นกลุ่มมวยปล้ำอาชีพฝ่ายอธรรมของWWE ปรากฏตัวครั้งแรกในวันที่ 19 สิงหาคม 2013 จากการที่ทริปเปิลเอชช่วยเหลือแรนดี ออร์ตันชนะได้แชมป์ WWEในซัมเมอร์สแลม
ทีมดิออธอริตีมี ทริปเปิลเอช และสเตฟานี แม็กแมน เป็นผู้นำทีม และเป็นผู้ที่ใช้อำนาจเผด็จการ, เหยียดหยาม และสะใจของเจ้าของร่วม WWE ซึ่งแสดงให้เห็นถึงการกระทำของพวกเขาในฐานะที่เป็น "สุดยอดที่สุดเพื่อธุรกิจ" สมาชิกคนอื่นๆ ของกลุ่มประกอบด้วย แรนดี ออร์ตัน เป็นแชมป์ WWE ผู้มีอำนาจของที่มือหยิบ และ"หน้าตาของ WWE" ,และเคน ผู้อำนวยการฝ่ายปฏิบัติการ ผู้ร่วมงานที่รู้จักกันมานาน เดอะนิวเอจเอาต์ลอวส์ (บิลลี่ กัน และโรด ด็อก) ที่ยังมีสัมพันธ์กับกลุ่มเดอะชีลด์ อดีตสมาชิกที่เป็นลูกน้องหลักของผู้มีอำนาจที่ช่วยปกป้องหรือถูกลอบทำร้ายได้จนถึงเดือนมีนาคม 2014
ชื่อของ "The Authority" ถูกนำมาใช้เฉพาะในเดือนตุลาคม 2013 ในรายการโทรทัศน์ WWE ซึ่งหมายถึงคู่ของ ทริปเปิล เอช และสเตฟานี แม็กแมน ดิออโทริตี ถือหุ้นคล้ายคลึงกับ The Corporation และ McMahon-Helmsley Faction
ต้นกำเนิด
ในเดือนมิถุนายน 2013 ความขัดแย้งระหว่างสมาชิกในตระกูลแม็กแมน เพื่อควบคุมสมาคม WWE เริ่มต้นขึ้น ประธานและกรรมการบริหาร WWE วินซ์ แม็กแมน, ลูกสาวของเขาสเตฟานี แม็กแมน และลูกเขย ทริปเปิลเอช ตัดสินใจจะควบคุมศึกรอว์ ในนามของทีม แต่พวกเขามีแตกต่างระหว่างการตัดสินใจทั้งสาม
ความบาดหมางกับเดอะชีลด์ และการรวมตัวใหม่ของเอฟโวลูชั่น
สัปดาห์ต่อมาของรอว์ ทริปเปิลเอชท้าทายแดเนียล ไบรอัน ในการชิงแชมป์โลกเฮฟวี่เวท WWE เดอะชีลด์ได้รับคำสั่งจากสเตฟานี ในการช่วยเหลือทริปเปิลเอช ในการเอาชนะ ไบรอันถูกลอบทำร้ายโดยแรนดี ออร์ตัน, บาทิสตา และเคนก่อนที่จะป้องกันแชมป์ของเขาเพื่อให้แน่ใจว่าชัยชนะเป็นของทริปเปิลเอช แต่เดอะชีลด์ก่อกวนในระหว่างการแข่งขันและทำร้ายออธอริตี ป้องกันไม่ให้ไบรอันเสียแชมป์
ยุติอำนาจ
ในรอว์ 27 ตุลาคม 2014 ทริปเปิลเอช ได้จัดแมตช์การปล้ำแทกทีม 5 ต่อ 5 แบบคัดออก โดยให้จอห์น ซีนา จัดทีมมาเจอกับทีมออธอริตี ให้ซีนาเลือกใครก็ได้มาเข้าทีม ในรอว์ต่อมา 3 พฤศจิกายน วินซ์ แม็กแมนออกมาพร้อมกับทริปเปิลเอช และสเตฟานี โดยวินซ์ได้ประกาศว่าถ้าทีมของซีนาชนะ ออธอริตีจะต้องหมดอำนาจไป ในเซอร์ไวเวอร์ซีรีส์ ทีมดิออธอริตีได้แพ้ให้กับทีมซีนา ทำให้ออธอริตีต้องยุติอำนาจลง โดยในแมตช์นี้สติงได้ออกช่วยทีมซีนา
การกลับมา
ในรอว์ส่งท้ายปี 2014 (29 ธันวาคม 2014) เอดจ์ และคริสเตียน ออกมาจัดรายการ Cutting Edge Peep Show เป็นครั้งแรก โดยแขกรับเชิญคือโรลลินส์ มาพร้อมกับ J&J Security (เจมี โนเบิล, โจอี เมอร์คิวรี) โรลลินส์บอกว่าเขาจะไม่ฉลองปีใหม่อย่างเดียวดายเพราะต้องเชิญเพื่อนซี้ของเขามาด้วยคือบิ๊กโชว์ และโรลลินส์ ก็บอกว่าเขาต้องเชิญอีกคนมาให้ได้คือ จอห์น ซีนา แต่ซีนาไม่ยอมออกมา ทำให้โรลลินส์ เรียกซีนา ออกมาอีกครั้งเพราะเขาอยากจะให้ซีนา ช่วยทำอะไรให้สักหน่อย ถ้าซีนาไม่ยอมออกมาเขาก็ไม่มีทางเลือกแล้วนะ โรลลินส์เอากระเป๋า MITB ฟาดใส่คริสเตียน จนกลิ้งตกเวทีไป ทำให้เอดจ์ โมโหเข้ามาผลักโรลลินส์ แต่ก็โดน บิ๊กโชว์, โนเบิล และเมอร์คิวรี มารุมล้อม บิ๊กโชว์บีบคอเอดจ์แล้วจับกดลงกับกระเป๋าให้โรลลินส์เหยียบหัว โรลลินส์เรียกซีนาให้ออกมา ไม่อย่างนั้นเขาจะหักคอเอดจ์ ซีนาวิ่งออกมาแต่โรลลินส์ สั่งให้ซีนาหยุด และก็บอกให้ซีนาคืนอำนาจให้กับออธอริตี ไม่อย่างงั้นเอดจ์จะต้องโดนเหยียบหัวจนพิการตลอดชีวิต และมันก็จะเป็นความผิดที่ซีนาต้องจดจำไปจนวันตาย ซีนาจำเป็นต้องยอมคืนอำนาจให้ออธอริตี แต่โรลลินส์บอกว่าซีนารู้จักเขาน้อยไป เพราะเขาจะฆ่าเอดจ์อยู่ดี ว่าแล้วก็จะโดดเหยียบหัวแต่ซีนามาช่วยไว้ทัน สุดท้ายซีนาก็โดนบิ๊กโชว์ปล่อยหมัดน็อคใส่และโรลลินส์ก็ตามมาโดดเหยียบหัวซ้ำ โรลลินส์และพรรคพวกเดินกลับไปอย่างมีความสุข โดยมีพอล เฮย์แมน และเจ้าของแชมป์โลกเฮฟวี่เวท WWE บร็อก เลสเนอร์ ออกมาจับมือกับโรลลินส์ด้วย และทริปเปิลเอชกับสเตฟานีก็ออกมาจิบไวน์เฉลิมฉลองส่งท้ายปีเก่ากันอย่างมีความสุข ในรอว์ต่อมา (5 มกราคม 2015) ทริปเปิลเอชและสเตฟานีได้สั่งไล่ ดอล์ฟ ซิกก์เลอร์, อีริก โรแวน และไรแบ็กออกจาก WWE ในรอว์ (19 มกราคม 2015) จอห์น ซีนาได้ยื่นข้อเสนอว่าถ้าเขาชนะในแมตช์ชิงแชมป์โลกในรอยัลรัมเบิล ต้องให้ทั้งสามคนที่ถูกไล่ออกได้กลับมาอีกครั้ง ทริปเปิลเอชได้ให้โอกาสซีนาอีกครั้ง ถ้าชนะแมตช์คืนนี้จะให้ทั้งสามคนกลับมา แต่ถ้าซีนาแพ้จะต้องเสียสิทธิ์ชิงแชมป์ในรอยัลรัมเบิล โดยซีนาต้องปล้ำแบบ 3 รุม 1 กับ บิ๊กโชว์, เคน และเซท โรลลินส์ สุดท้ายซีนาสามารถเอาชนะไปได้ จากการช่วยเหลือของสติง และทำให้ซิกก์เลอร์, โรแวน และไรแบ็กได้กลับมาทำงานอีกครั้ง
ผลงาน
1 Orton's first reign was when the title was still known as the WWE Championship.
โรงเรียนชัยบุรีพิทยา
โรงเรียนชัยบุรีพิทยา เป็นโรงเรียนมัธยมศึกษาประจำอำเภอชัยบุรี จังหวัดสุราษฎร์ธานี ในสังกัดกรมสามัญศึกษา กระทรวงศึกษาธิการ เปิดสอนในระดับมัธยมศึกษาตอนต้นและตอนปลาย
ประวัติ
ปัจจุบันมี นายพิมล รัตนพันธ์ เป็นผู้อำนวยการ และนายเอกรัตน์ มีพร้อม นายราษฎร์ธานี กิมเสาร์ นางชวนพิศ เทพมณีไชย เป็นรองผู้อำนวยการ
ระดับมัธยมศึกษาตอนต้น
มีจำนวน 18 ห้อง
ระดับมัธยมศึกษาตอนปลาย
มีจำนวนประมาณ 12 ห้อง
โครงการ
สภาพปัจจุบัน เป็นโรงเรียนที่เข้าโครงการ
เปรม ติณสูลานนท์
พลเอก เปรม ติณสูลานนท์ (26 สิงหาคม พ.ศ. 2463 – 26 พฤษภาคม พ.ศ. 2562) เป็นนายทหารและนักการเมืองชาวไทย เริ่มต้นดำรงตำแหน่งผู้บัญชาการทหารบก ก่อนได้เป็นรัฐมนตรีว่าการกระทรวงกลาโหม และนายกรัฐมนตรีไทยคนที่ 16 (ตั้งแต่ พ.ศ. 2523–2531) หลังจากนั้นเป็นประธานองคมนตรี รัฐบุรุษ และผู้สำเร็จราชการแทนพระองค์ในพระบาทสมเด็จพระวชิรเกล้าเจ้าอยู่หัวช่วงระยะหนึ่งใน พ.ศ. 2559
บุคลิกส่วนตัวของพลเอก เปรม เป็นคนพูดน้อย ในขณะดำรงตำแหน่งนายกรัฐมนตรีของประเทศไทย จะให้สัมภาษณ์แก่สื่อมวลชนน้อยมาก จนถูกหนังสือพิมพ์ในขณะนั้นเรียกขานว่า เตมีย์ใบ้ และได้รับอีกฉายาหนึ่งว่า นักฆ่าแห่งลุ่มน้ำเจ้าพระยา จากเหตุการณ์กบฏเมษาฮาวายและกบฏ 9 กันยา หลังพ้นจากตำแหน่งนายกรัฐมนตรีในวันที่ 3 สิงหาคม พ.ศ. 2531 พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าฯ ให้พลเอก เปรม เป็นองคมนตรี ในวันที่ 23 สิงหาคม พ.ศ. 2531 จากนั้นในวันที่ 29 สิงหาคม พ.ศ. 2531 ได้รับโปรดเกล้าฯ ยกย่องให้เป็นรัฐบุรุษ และในวันที่ 4 สิงหาคม พ.ศ. 2541 มีพระบรมราชโองการโปรดเกล้าฯ ให้เป็นประธานองคมนตรี
วัดสามัคคีอุปถัมภ์
วัดสามัคคีอุปถัมภ์ หรือ วัดภูกระแต ก่อตั้งขึ้นเมื่อปี พ.ศ. 2502 โดย พระญาณสิทธาจารย์ (วิ.) เพื่อเป็นที่ยึดเหนี่ยวจิตใจของประชาชนที่อาศัยอยู่ ณ บริเวณนั้น และจะทำให้ประชาชนได้หันกลับมาเข้าวัดกันอีกครั้ง หลังจากตกเป็นเครื่องมือของพวกคอมมิวนิสต์ เมื่อหลวงปู่ทองพูล สิริกาโม มาถึงบริเวณภูกระแต ในคืนแรกท่านจำวัดใต้ต้นบก และ 3 - 4 วันต่อมา ชาวบ้านได้ทำเพิงพักนั่งร้าน และกุฎิชั่วคราวแบบง่ายๆ ทำด้วยไม้ไผ่ป่า จากนั้นหลวงปู่ทองพูล สิริกาโมจึงได้พัฒนาวัดเรือยมาจวบจนถึงวันมรณภาพ โดยได้รับแรงศรัทธาสามัคคีร่วมใจจากคณะลูกศิษย์ลูกหาทั้งที่เป็นพระภิกษุ สามเณร และอุบาสก อุบาสิกา ทั้งในจังหวัด ต่างจังหวัดและต่างประเทศ
เปรม ติณสูลานนท์
มีนักวิชาการและสื่อว่า พลเอก เปรม มีบทบาทในการเมืองไทย แม้รัฐบาลทหารหลังรัฐประหารปี พ.ศ. 2549 ปฏิเสธข่าวนี้
วัดสามัคคีอุปถัมภ์
ประวัติ
วัดสามัคคีอุปถัมภ์ ก่อตั้งขึ้นโดย หลวงปู่ทองพูล สิริกาโม ซึ่งหลวงปู่ทองพูล สิริกาโมได้เดินทางมาในปี พ.ศ. 2502 ครั้งแรกยังเป็นแค่ภูเขาและป่ารกทึบ อยู่ทางทิศตะวันตกของตัวอำเภอเมืองบึงกาฬ จังหวัดบึงกาฬ โดยชาวบ้านเรียกภูเขาแห่งนี้ว่า ภูกระแต เนื่องจากมีสัตว์ป่าหายากจำพวกกระรอก กระแต แมวเสือ รวมถึงสัตว์ป่าอื่นๆ อีกมากมาย ที่อาศัยอยู่ชุกชุมตามสภาพที่เป็นป่าดงทึบ รกครึ้มแห่งนี้ ชาวบ้านในแถบนั้นเคยตกเป็นเครื่องมือของพวกคอมมิวนิสต์ ทั้งนี้บริเวณที่ตั้งวัดนั้น เคยเป็นสถานที่ตั้งของพวกคอมมิวนิสต์ ที่ได้เข้ายึดบริเวณนั้นไว้ก่อนที่จะมีการสร้างวัดขึ้น ทั้งยังเป็นสถานที่ตั้งมันและศูนย์บัญชาการ ก่อนที่จะมีการอพยพฐานที่มั่นไปรวมกันที่บ้านนาบัว ตำบลเรณูนคร(ในขณะนั้น) อำเภอธาตุพนม จังหวัดนครพนม เมื่อปี พ.ศ. 2500
เปรม ติณสูลานนท์
ประวัติ
พลเอก เปรม เกิดเมื่อวันที่ 26 สิงหาคม พ.ศ. 2463 ณ ตำบลบ่อยาง อำเภอเมืองสงขลา จังหวัดสงขลา ชื่อ "เปรม" นั้น พระรัตนธัชมุนี (แบน คณฺฐาภรโณ) เป็นผู้ตั้งให้ ส่วนนามสกุล "ติณสูลานนท์" พระบาทสมเด็จพระมงกุฎเกล้าเจ้าอยู่หัวพระราชทานให้ เมื่อวันที่ 14 มิถุนายน พ.ศ. 2462 เป็นบุตรชายคนรองสุดท้อง จากจำนวน 8 คน ของรองอำมาตย์โท หลวงวินิจทัณฑกรรม (บึ้ง ติณสูลานนท์) ต้นตระกูลติณสูลานนท์ กับนางออด วินิจทัณฑกรรม ชีวิตส่วนตัวพลเอกเปรมมิได้สมรสกับผู้ใด
พลเอก เปรม สำเร็จการศึกษาชั้นประถมศึกษาจากโรงเรียนวัดบ่อยาง ศึกษาต่อมัธยมศึกษาปีที่ 6 ที่โรงเรียนมหาวชิราวุธ จังหวัดสงขลา ใน พ.ศ. 2478 ต่อมาจบมัธยมศึกษาปีที่ 7-8 แผนกวิทยาศาสตร์จาก โรงเรียนสวนกุหลาบวิทยาลัย เมื่อ พ.ศ. 2479 เข้าศึกษาต่อนักเรียนนายร้อย ที่โรงเรียนเทคนิคทหารบก (ต่อมาคือโรงเรียนนายร้อยพระจุลจอมเกล้า) รุ่นที่ 5 สังกัดเหล่าทหารม้า เมื่อวันที่ 2 พฤษภาคม พ.ศ. 2481 จบหลักสูตรนายทหารฝึกราชการ โรงเรียนนายทหารม้า ระดับผู้บังคับบัญชา พ.ศ. 2490 หลังจากนั้นก็ไปศึกษาต่อต่างประเทศ ที่สหรัฐ หลักสูตรผู้บังคับกองพัน โรงเรียนยานเกราะของกองทัพบกสหรัฐ พ.ศ. 2496, หลักสูตรพิเศษ วิทยาลัยการทัพบก พ.ศ. 2503 หลักสูตรวิทยาลัยอ้งกันราชอาณาจักร รุ่นที่ 9 พ.ศ. 2509 และได้ดุษฎีบัณฑิตกิตติมศักดิ์ทางด้านกฎหมายจากมหาวิทยาลัยแห่งชาติฟิลิปปินส์ เมื่อ 23 เมษายน พ.ศ. 2498 และยังได้วิศวกรรมศาสตร์ดุษฎีบัณฑิตกิตติมศักดิ์ มหาวิทยาลัยเทคโนโลยีสุรนารี จังหวัดนครราชสีมา เมื่อวันที่ 19 ตุลาคม พ.ศ. 2555
วัดสามัคคีอุปถัมภ์
ประวัติ
และในปี พ.ศ. 2502 ชาวบ้านในบริเวณนั้นได้ทราบข่าวว่าจะมีพระธุดงค์มายังสถานที่แห่งนี้จึงเตรียมการต้อนรับ คณะพระธุดงค์ที่จะเดินทางมายังสถานที่แห่งนี้ คือ คณะธุดงค์ของหลวงปู่ทองพูล สิริกาโม พร้อมกับพระธุดงค์อีกจำนวนหนึ่ง ซึ่งเป็นพระวัดป่าสายพระอาจารย์มั่น ภูริทัตตะเถระ ชาวบ้านในละแวกนั้นจึงได้มีการเตรียมกุฎิเพิงพักชั่วคราวไว้ต้อนรับพระธุดงค์ที่จะเดินทางมาถึง เมื่อหลวงปู่ทองพูล สิริกาโม ได้เดินทางมาถึงภูกระแต ท่านได้ทำการสำรวจบริเวณภูกระแต เพื่อดูความเหมาะสมในการที่จะจัดตั้งวัดป่าขึ้น โดยบริเวณป่าภูกระแตนั้น มีอากาศที่เย็นสบายทั้งปีเพราะเนื่องจากบริเวณภูกระแตนั้นเป็นภูเขา และมีต้นไม้หนาทึบ ทั้งยังมีสัตว์ป่าตัวเล็กตัวน้อยได้อาศัยอยู่ ณ บริเวณนั้นมากมาย และยังเป็นสถานที่ที่เงียบสงบร่มรื่นอีกด้วย
เปรม ติณสูลานนท์
ประวัติ
เมื่อจบการศึกษาใน พ.ศ. 2484 ได้เข้าร่วมรบในสงครามอินโดจีนระหว่างไทยกับฝรั่งเศส ที่ปอยเปต ประเทศกัมพูชา จากนั้นเข้าสังกัดกองทัพพายัพ ภายใต้การบังคับบัญชาของหลวงเสรีเริงฤทธิ์ (จรูญ รัตนกุล เสรีเริงฤทธิ์) ทำการรบในสงครามโลกครั้งที่สอง ระหว่าง พ.ศ. 2485–2488 ที่เชียงตุง
ราชการทหาร
ภายหลังสงคราม พลเอก เปรม รับราชการอยู่ที่จังหวัดอุตรดิตถ์ และได้รับทุนไปศึกษาต่อที่โรงเรียนยานเกราะของกองทัพบกสหรัฐ ที่ฟอร์ตน็อกซ์ รัฐเคนทักกี พร้อมกับพลเอก พิจิตร กุลละวณิชย์ และพลเอก วิจิตร สุขมาก เมื่อ พ.ศ. 2495 แล้วกลับมารับตำแหน่งรองผู้บัญชาการโรงเรียนยานเกราะ  ต่อมามีการจัดตั้งโรงเรียนทหารม้ายานเกราะ ศูนย์การทหารม้า ที่จังหวัดสระบุรี
วัดสามัคคีอุปถัมภ์
ประวัติ
หลวงปู่ทองพูล สิริกาโมจึงเลือกสถานที่แห่งนี้เป็นที่ตั้งวัด ทั้งยังเหมาะกับพระสายพระอาจารย์มั่น ภูริทัตตะเถระ ที่ต้องการอยู่อย่างสงบ ปราศจากสิ่งรบกวนจากภายนอก และเหมาะกับการทำกิจวัตรประจำวันของพระสายวัดป่ามากที่สุด
ธงประจำรัฐฮาวาย
ธงประจำรัฐฮาวาย (ฮาวาย: Ka Hae Hawaii) มีลักษณะมีธงชาติสหราชอาณาจักรอยู่มุมขวา แถบมีอยู่ 3 สี คือ สีแดง สีน้ำเงิน และสีขาว มีทั้งหมด 8 แถบ แสดงถึงเกาะที่อยู่ที่รัฐฮาวายทั้งหมด 8 เกาะ (เกาะฮาวาย, เกาะเมาอี, เกาะลาไน, เกาะโมโลไก, เกาะโอวาฮู, เกาะเคาไอ, เกาะคาโฮโอลาเว และเกาะนิอิฮาว) ธงมีพื้นที่อัตราส่วน 01:02 ส่วน แต่ที่ใช้กันทั่วไปมีอัตราส่วน 03:05 และ 02:03 ส่วน
เปรม ติณสูลานนท์
ราชการทหาร
พลเอก เปรม ได้รับพระบรมราชโองการเป็นผู้บัญชาการศูนย์การทหารม้า ยศพลตรี เมื่อ พ.ศ. 2511 ในช่วงระยะเวลา 5 ปี ที่ดำรงตำแหน่งผู้บัญชาการศูนย์การทหารม้านี้ เขามักเรียกแทนตัวเองต่อผู้ที่อาวุโสน้อยกว่าว่า "ป๋า" และเรียกผู้ที่อาวุโสน้อยกว่าอย่างเอ็นดูและเป็นกันเองว่า "ลูก" จนเป็นที่มาของคำว่าป๋า หรือ ป๋าเปรม และคนสนิทของท่านมักถูกเรียกว่า ลูกป๋า และเรียกติดปากกันมาจนถึงปัจจุบัน
ธงประจำรัฐฮาวาย
ธงทางราชการ
ธงทางราชการของรัฐฮาวายมี 2 สี คือ สีแดง และสีน้ำเงิน ตรงกลางของธงมีดาวสีขาว 8 ดวง และมีตัวอักษรสีขาวตรงกลาง (ที่ดาวล้อมรอบ) คำว่า "HAWAII" ในตอนที่รัฐฮาวายเป็นรัฐของสหรัฐอเมริกา ส่วนตัวอักษร "TH" สำหรับตอนรับรองเป็น "อาณาเขตของรัฐฮาวาย" ในปี ค.ศ. 1959".
เปรม ติณสูลานนท์
ราชการทหาร
พลเอก เปรม ย้ายไปเป็นรองแม่ทัพภาคที่ 2 ดูแลพื้นที่ภาคอีสาน ใน พ.ศ. 2516 และเลื่อนเป็นแม่ทัพภาคที่ 2 ดูแลพื้นที่ภาคอีสานเมื่อ พ.ศ. 2517 ได้เลื่อนยศเป็นพลเอก ในตำแหน่งผู้ช่วยผู้บัญชาการทหารบก เมื่อ พ.ศ. 2520 และเลื่อนเป็นผู้บัญชาการทหารบก ใน พ.ศ. 2521
นอกจากยศพลเอกแล้ว พลเอก เปรม ได้รับพระราชทานยศพลเรือเอกของกองทัพเรือ และพลอากาศเอกของกองทัพอากาศ ด้วย จากการพระราชทานโปรดเกล้าฯ เมื่อเดือนกรกฎาคม พ.ศ. 2529
การเข้าร่วมทำรัฐประหาร
พลเอก เปรม ร่วมทำรัฐประหารในประเทศไทย 2 ครั้ง ซึ่งนำโดย พลเรือเอก สงัด ชลออยู่
ดำรงตำแหน่งนายกรัฐมนตรี
พลเอก เปรม รับตำแหน่งรัฐมนตรีเป็นครั้งแรกในรัฐบาลพลเอก เกรียงศักดิ์ ชมะนันทน์ ในตำแหน่งรัฐมนตรีช่วยว่าการกระทรวงมหาดไทย ปี 2520 และดำรงตำแหน่งรัฐมนตรีอย่างต่อเนื่องในรัฐบาลนั้น ในช่วงปลายรัฐบาลพลเอก เกรียงศักดิ์ ดำรงตำแหน่งรัฐมนตรีว่าการกระทรวงกลาโหม ควบคู่กับตำแหน่งผู้บัญชาการทหารบก ในปี 2522
ในช่วงนั้น พลเอก เปรม ได้รับการยอมรับจากหลายฝ่าย หลังจากพลเอก เกรียงศักดิ์ ลาออกจากตำแหน่งนายกรัฐมนตรีเมื่อวันที่ 23 กุมภาพันธ์ พ.ศ. 2523 สภาผู้แทนราษฎรหยั่งเสียงเพื่อหาตัวผู้ดำรงตำแหน่งนายกรัฐมนตรี และเลือกพลเอก เปรม เป็นนายกรัฐมนตรี โดยพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้เขาดำรงตำแหน่งนายกรัฐมนตรี เมื่อวันที่ 3 มีนาคม พ.ศ. 2523 เป็นนายกรัฐมนตรีคนที่ 16 ของไทย และเป็นรัฐมนตรีว่าการกระทรวงกลาโหมอีกตำแหน่งหนึ่ง
พลเอก เปรม เข้ารับตำแหน่งนายกรัฐมนตรีสืบต่อจากพลเอก เกรียงศักดิ์ เมื่อวันที่ 3 มีนาคม พ.ศ. 2523 ซึ่งตลอดระยะเวลาของพลเอก เปรม ในการบริหารประเทศได้มีผลงานสำคัญมากมาย เช่น การปรับปรุงประมวลกฎหมายรัษฎากรและกฎหมายสรรพสินค้า เพื่อให้เกิดความเป็นธรรมแก่สังคม การสร้างงานตามโครงการสร้างงานในชนบท (กสช.) การจัดตั้งคณะกรรมการร่วมภาครัฐบาล และเอกชน (กรอ.) เพื่อส่งเสริมบทบาททางการค้าและการลงทุนของภาคเอกชนภายในประเทศ การดำเนินการปราบปรามผู้ก่อการร้ายคอมมิวนิสต์ในประเทศไทยอย่างได้ผล โดยนำนโยบายการใช้ "การเมืองนำการทหาร" ตามคำสั่งสำนักนายกรัฐมนตรีที่ 66/2523 เป็นผลให้พรรคคอมมิวนิสต์แห่งประเทศไทยอ่อนกำลังลงและสลายตัวไปในที่สุด
สมัยที่ 1
คณะรัฐมนตรี คณะที่ 42: 3 มีนาคม พ.ศ. 2523 – 29 เมษายน พ.ศ. 2526 สิ้นสุดลงภายหลังการยุบสภา ในวันที่ 19 มีนาคม พ.ศ. 2526 เนื่องจากสภาผู้แทนราษฎรไม่เห็นชอบกับการเสนอให้ยืดอายุการใช้บทเฉพาะกาลของ รัฐธรรมนูญแห่งราชอาณาจักรไทย พุทธศักราช 2521 มีการเลือกตั้งในวันที่ 18 เมษายน พ.ศ. 2526
สมัยที่ 2
คณะรัฐมนตรี คณะที่ 43: 30 เมษายน พ.ศ. 2526 – 4 สิงหาคม พ.ศ. 2529 สิ้นสุดลงภายหลังการยุบสภา ในวันที่ 1 พฤษภาคม พ.ศ. 2529 เนื่องจากรัฐบาลแพ้เสียงในสภา ในการออกพระราชกำหนดการขนส่งทางบก มีการเลือกตั้งในวันที่ 27 กรกฎาคม พ.ศ. 2529
สมัยที่ 3
คณะรัฐมนตรี คณะที่ 44: 5 สิงหาคม พ.ศ. 2529 – 3 สิงหาคม พ.ศ. 2531 สิ้นสุดลงภายหลังการยุบสภา ในวันที่ 29 เมษายน พ.ศ. 2531 เนื่องจากเกิดปัญหาขึ้นในพรรคประชาธิปัตย์ เกิดกลุ่ม 10 มกรา ดำเนินกิจกรรมทางการเมืองอย่างเป็นเอกเทศภายในพรรค กลุ่ม 10 มกรา นี้ลงมติไม่สนับสนุนพระราชบัญญัติลิขสิทธิ์ ที่รัฐบาลเสนอเข้าสู่การพิจารณาของสภา จนทำให้พระราชบัญญัติไม่ผ่านการเห็นชอบ พรรคประชาธิปัตย์แสดงความรับผิดชอบโดยการถอนตัวจากการเป็นพรรคร่วมรัฐบาล เขาจึงประกาศยุบสภา มีการเลือกตั้งในวันที่ 24 กรกฎาคม พ.ศ. 2531
ในช่วงปลายรัฐบาลพลเอก เปรม ขณะที่กำลังจะมีการเลือกตั้ง มีกระแสการคัดค้านการดำรงตำแหน่งนายกรัฐมนตรีเป็นสมัยที่ 4 จากกลุ่มนักวิชาการทั่วไป
ภายหลังการเลือกตั้ง ในคืนวันที่ 24 กรกฎาคม พ.ศ. 2531 หัวหน้าพรรคการเมืองที่จะร่วมกันจัดตั้งรัฐบาล โดยมีพรรคชาติไทยเป็นแกนนำ ได้เข้าพบพลเอก เปรม ที่บ้านพัก เพื่อเชิญให้มาดำรงตำแหน่งนายกรัฐมนตรีเป็นสมัยที่ 4 แต่พลเอก เปรม ปฏิเสธ ต่อมาในวันที่ 4 สิงหาคม พ.ศ. 2531 จึงได้มีพระบรมราชโองการ โปรดเกล้าฯ พลตรี ชาติชาย ชุณหะวัณ (ยศขณะนั้น) ดำรงตำแหน่งนายกรัฐมนตรีคนที่ 17
บทบาทในวิกฤตการณ์การเมือง
หลังรัฐประหาร พ.ศ. 2549 มีนักวิชาการกล่าวหาพลเอก เปรม ว่าเกี่ยวข้องกับวิกฤตการณ์การเมืองในประเทศไทย พ.ศ. 2548–2549 ที่นำไปสู่รัฐประหาร ซึ่งในเวลาพลบค่ำวันที่ 19 กันยายน ช่วงเดียวกับที่กำลังทหารหน่วยรบพิเศษจากจังหวัดลพบุรีเคลื่อนกำลังเข้ากรุงเทพมหานคร พลเอก เปรม เข้าเฝ้าฯ พระบาทสมเด็จพระเจ้าอยู่หัว สุริยะใส กตะศิลา ผู้ประสานงานเครือข่ายพันธมิตรประชาชนเพื่อประชาธิปไตย กล่าวว่า พลเอก เปรม เป็นผู้สั่งการรัฐประหารโดยนั่งบัญชาการอยู่ที่บ้านสี่เสาร์เทเวศร์ มีบทวิเคราะห์จากสำนักข่าว XFN-ASIA ระบุในเว็บไซต์นิตยสารฟอร์บ ว่า พลเอก เปรม เป็นบุคคลที่มีบทบาทสำคัญในการเมืองไทย พร้อมทั้งสนับสนุนให้คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (คปค.) รัฐประหารรัฐบาลพันตำรวจโท ทักษิณ ชินวัตร ฝ่ายรัฐบาลทหารว่า พลเอก เปรม ไม่เคยมีบทบาททางการเมือง
วันที่ 22 กรกฎาคม พ.ศ. 2550 นปก. ชุมนุมประท้วงหน้าบ้านของพลเอก เปรม เพื่อเรียกร้องให้ลาออกจากตำแหน่งประธานองคมนตรี เพราะเชื่อว่ามีบทบาททางการเมือง เจ้าหน้าที่ตำรวจได้เข้าสลายการชุมนุม มีการยิงแก๊สพริกไทยแล้วล้อมรถบรรทุก 6 ล้อติดเครื่องขยายเสียงของแกนนำ ผู้ชุมนุมขว้างปาขวดพลาสติกและขวดแก้วใส่เจ้าหน้าที่ตำรวจ เกิดการปะทะกันชุลมุนวุ่นวาย เจ้าหน้าที่และผู้ชุมนุมได้รับบาดเจ็บหลายคน ด้านแยกสี่เสาเทเวศร์ กลุ่ม นปก.ส่วนหนึ่งทุบทำลายซุ้มตำรวจจราจรและทุบรถส่องไฟและกระจายเสียงของตำรวจที่จอดไว้ รวมทั้งปล่อยลมยางรถยนต์ ในวันต่อมา พลเอกสนธิ พลเอกสุรยุทธ์ และคณะรัฐมนตรีไปเยี่ยมพลเอก เปรม เพื่อขอโทษที่ยอมให้มีการประท้วง
บางกอกพันดิท (Bangkok Pundit) เขียนในเอเชียคอร์เรสปอนเดนท์ว่า พลเอก เปรม เป็นผู้เล่นสำคัญในการเมืองไทยในหลายทศวรรษหลัง เจมส์ อ็อกคีย์ (James Ockey) ว่า "ก่อนรัฐบาลไทยรักไทยกำเนิดในปี 2544 ผู้บัญชาการทหารสูงสุดและผู้บัญชาการทหารบกแทบทุกคนในทศวรรษที่ผ่านมาเป็นอดีตผู้ช่วยของเปรม" แต่ "แน่นอนว่ายิ่งเปรมเกษียณนานเท่าไร อิทธิพลของเขาในกองทัพก็ยิ่งอ่อนลงเท่านั้น" เขามีอำนาจและอิทธิพลสูงสุดเมื่อรัฐประหารปี 2549 และยังเป็นสะพานเชื่อมระหว่างกองทัพและพระราชวัง ทว่า นับแต่ปี 2549 อำนาจของเขาและความสามารถมีอิทธิพลจางลงเมื่อพลเอก ประยุทธ์ จันทร์โอชาและบูรพาพยัคฆ์มีเส้นสายของตัวและสามารถเลี่ยงพลเอก เปรม ได้แล้ว Marwaan Macan-Markar เขียนว่า "ต่างกับสนธิ ประยุทธ์ยังไม่เป็นหนี้บุญคุณเครือข่ายอิทธิพลซึ่งเป็นผู้รักษาประตูสู่พระมหากษัตริย์แต่เดิม อันเป็นที่สถิตของอำนาจสูงสุดในราชอาณาจักร" และ "บูรพาพยัคฆ์คืนชีพโดยทำลายสายการบังคับบัญชาเดิมซึ่งเป็นหนี้บุญคุณต่อพลเอก เปรม เขามีสามัคคีจิตของเขาเอง"
ถึงแก่อสัญกรรม
พลเอก เปรม ถึงแก่อสัญกรรมเมื่อวันที่ 26 พฤษภาคม พ.ศ. 2562 เวลา 09:09 น. ณ โรงพยาบาลพระมงกุฎเกล้า ในวันนั้น พระบาทสมเด็จพระวชิรเกล้าเจ้าอยู่หัวพระราชทานโกศกุดั่นน้อย และฉัตรเครื่องตั้งประดับ พร้อมแตรงอน แตรฝรั่ง ปี่กลองชนะ ประโคมเวลาพระราชทานน้ำหลวงอาบศพ ทรงรับศพอยู่ในพระบรมราชานุเคราะห์ และทรงให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จไปพระราชทานน้ำหลวงอาบศพ และเชิญพวงมาลาหลวงวางที่หน้าโกศศพ ณ พระที่นั่งทรงธรรม วัดเบญจมบพิตรดุสิตวนาราม ต่อมาในวันอาทิตย์ที่ 2 มิถุนายน พระบาทสมเด็จพระวชิรเกล้าเจ้าอยู่หัวและสมเด็จพระนางเจ้าสุทิดา พระบรมราชินี ทรงบำเพ็ญพระราชกุศลพระราชทานในวาระครบ 7 วัน นอกจากนี้ โปรดให้บำเพ็ญพระราชกุศล 15 วัน 50 วัน และ 100 วันตามลำดับ และให้ไว้ทุกข์ในพระราชสำนัก 21 วันนับตั้งแต่วันจันทร์ที่ 27 พฤษภาคม พ.ศ. 2562 ถึงวันจันทร์ที่ 17 มิถุนายน พ.ศ. 2562 เว้นวันจันทร์ที่ 3 มิถุนายน พ.ศ. 2562 ซึ่งเป็นวันคล้ายวันพระราชสมภพของสมเด็จพระนางเจ้าสุทิดาฯ
ในวันที่ 10 และ 11 มิถุนายน พ.ศ. 2562 พลเอก สุรยุทธ์ จุลานนท์ รักษาการประธานองคมนตรี ร่วมพระพิธีธรรมสวดพระอภิธรรมศพและวางพวงมาลา
ในวันที่ 8 ธันวาคม พ.ศ. 2562 พระบาทสมเด็จพระวชิรเกล้าเจ้าอยู่หัว สมเด็จพระนางเจ้าสุทิดาฯ สมเด็จพระกนิษฐาธิราชเจ้าฯ และสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา เสด็จไปพระราชทานเพลิงศพพลเอก เปรม ที่เมรุหลวงหน้าพลับพลาอิศริยาภรณ์ วัดเทพศิรินทราวาส วันถัดมา โปรดให้ผู้แทนพระองค์ไปเก็บอัฐิ
เครื่องราชอิสริยาภรณ์ไทย
พลเอก เปรม ติณสูลานนท์ ได้รับพระราชทานเครื่องราชอิสริยาภรณ์สูงสุดต่าง ๆ ดังนี้
สำราญทอง เกียรติบ้านช่อง
สำราญทอง เกียรติบ้านช่อง อดีตนักมวยไทย ดีกรีรองแชมป์มวยไทย สนามมวยเวทีลุมพินี และรองแชมป์มวยไทย เวทีราชดำเนิน
ประวัติ
สำราญทอง เกียรติบ้านช่อง มีชื่อจริงว่า  สำราญ ชูมณี ชื่อเล่นว่า "ไก่"  เกิดเมื่อวันศุกร์ที่ 16 กรกฎาคม พ.ศ. 2514 ที่จังหวัดนครศรีธรรมราช เป็นน้องชายของ เจริญทอง เกียรติบ้านช่อง ยอดนักมวยไทยชื่อดัง
จบการศึกษาระดับปริญญาตรีวิชาเอกพลศึกษาจากสถาบันราชภัฏจันทรเกษม สำราญทอง เกียรติบ้านช่อง เสียชีวิตด้วยอุบัติเหตุ ขับรถส่วนตัวชนกับรถบรรทุก บนถนนรามอินทรา เมื่อเวลา 04.00 น. ของวันเสาร์ที่ 16 กุมภาพันธ์ พ.ศ. 2551 รวมอายุได้ 37 ปี
พระนางโซซอโน
โซซอโน (66/7 – 6 ปีก่อน ค.ศ.) หรือ ย็อน โซซอโน เป็นพระมเหสีองค์ที่ 2 ฝ่ายขวาของพระเจ้าทงมย็องแห่งโคกูรยอ ทรงเป็นกุญแจสำคัญในการก่อตั้ง 2 อาณาจักรสำคัญในอดีตคือ โคกูรยอ และ แพ็กเจ พร้อมกันนั้นเป็นพระราชมารดาขององค์ชายถึง 2 พระองค์คือ องค์ชายพีรู และปฐมกษัตริย์แห่ง อาณาจักรแพ็กเจ พระเจ้าอนโจ
พระราชประวัติ
ตามบันทึกในพงศาวดารของเกาหลีได้กล่าวไว้ว่าพระนางทรงเป็นธิดาของ ยอน ทาบุล หัวหน้าเผ่าพีรูผู้พรั่งพร้อมด้วยเงินทองและอำนาจในมณฑลโชบุนต่อมาทรงได้พบรักกับ องค์ชายจูมง แห่ง อาณาจักรพูยอ และเมื่อองค์ชายจูมงได้ทรงหนีออกจากพูยอเพื่อตั้งอาณาจักรใหม่ของพระองค์เอง พระนางก็ทรงได้ให้การสนับสนุนองค์ชายจูมงทั้งทางด้านเงินทองและเสบียงอาหารต่อมาเมื่อองค์ชายจูมงทรงเลือกเมืองโชบุนเป็นราชธานีของอาณาจักรใหม่ซึ่งพระราชทานนามว่า โกคูรยอ หลังจากนั้นก็ทรงประกอบพิธีราชาภิเษกขึ้นเป็นกษัตริย์และเสกสมรสกับพระนางโซซอโนไปพร้อมกันหลังจากนั้นไม่ นานพระนางก็มีพระประสูติกาลพระราชโอรสถึง 2 พระองค์คือ องค์ชายพีรู และ องค์ชายอนโจ แต่แล้วเมื่อพระชายายีโซยา ได้พา องค์ชายยูริ พระราชโอรสองค์ใหญ่มาเข้าเฝ้าพระเจ้าทงมยองซ็องก็สถาปนาพระชายายีโซยาขึ้นเป็นพระมเหสีและสถาปนา องค์ชายยูริขึ้นเป็นองค์ชายรัชทายาททำให้พระมเหสีซอซอนโนพร้อมด้วยพระราชโอรสทั้งสองและทหารกับชาวบ้านบางส่วนได้อพยพลงไปทางใต้ของโกคูรยอแต่เดินทางไปได้ไม่นานองค์ชายพีรูก็ได้สิ้นพระชนม์ลงทำให้เมื่อมีการสถาปนาอาณาจักรแพคเจองค์ชายอนโจจึงขึ้นครองราชย์แทน
ตามรายงานจากซัมกุก ซากี พระนางซอซอนโนได้สิ้นพระชนม์ลงเมื่อ 6 ปีก่อนคริสตกาล ขณะพระชนม์ได้ 61 พรรษา
บรรณานุกรม
-6
อีริก โลแมกซ์
อีริก ซูเทอร์แลนด์ โลแมกซ์ (30 พฤษภาคม ค.ศ. 1919 – 8 ตุลาคม ค.ศ. 2012) เป็นเจ้าหน้าที่นายทหารแห่งกองทัพบกบริติช ที่ถูกส่งไปยังค่ายเชลยศึกสงครามของญี่ปุ่นในปี ค.ศ. 1942 เขาได้เป็นที่รู้จักกันมากที่สุดสำหรับหนังสือของเขา, The Railway Man เกี่ยวกับประสบการณ์ของเขาในช่วงก่อน, ระหว่าง และหลังสงครามโลกครั้งที่สอง ซึ่งได้ชนะเลิศในการรับรางวัล NCR Book และ PEN/Ackerley Prize
ช่วงชีวิตแรก
โลแมกซ์ เกิดในเอดินบะระ เมื่อวันที่ 30 พฤษภาคม ค.ศ. 1919 เขาได้ลาออกจากรอยัลไฮสคูล, เอดินบะระ ตอนอายุ 16 ปี ภายหลังจากการเข้าร่วมชิงงานบริการพลเรือนและได้รับการว่าจ้างงานในที่ทำการไปรษณีย์ เมื่อวันที่ 8 เมษายน ค.ศ. 1936 เขาได้กลายเป็นสเมียนการเรียงลำดับข้อมูลและเจ้าหน้าที่การสื่อสาร(telegraphist)ในเอดินบะระ เมื่อวันที่ 10 มีนาคม ค.ศ. 1937 เขาได้รับการเลื่อนตำแหน่งเป็นระดับชั้นธุรการ
รับใช้ในกองทัพ
ในปี ค.ศ. 1939 ตอนอายุ 19 ปี โลแมกซ์ได้เข้าร่วมเหล่าทหารสื่อสาร (Royal Corps of Signals) ในช่วงก่อนสงครามโลกครั้งที่สองที่กำลังร้อนระอุขึ้น ในเวลาต่อมาก็ได้เข้าไปฝึกอบรมเจ้าหน้าที่นายร้อยทหารที่ 152 เขาได้รับหน้าที่เป็นร้อยตรี เมื่อวันที่ 28 ธันวาคม ค.ศ. 1940 เขาได้รับหมายเลขบริการ 165340 เขาได้เป็นเจ้าหน้าที่นายทหารการสื่อสารวิทยุที่จะเข้าไปประจำการในกรมทหารภาคสนามที่ห้า, กองปืนใหญ่
ในฐานะที่เป็นร้อยตรี เขาได้ถูกจับกุมโดยทหารญี่ปุ่นภายหลังจากการยอมจำนนที่สิงคโปร์ในเดือนกุมภาพันธ์ ค.ศ. 1942 เขาพร้อมกับเชลยศึกแห่งตะวันออกไกล (Far East Prisoners Of War-FEPOW) คนอื่น ๆ ได้ถูกบีบบังคับให้เดินขบวนทางเท้าไปยังเรือนจำจางี จากนั้นเขาได้ถูกพาตัวไปที่จังหวัดกาญจนบุรี ประเทศไทย และถูกบังคับให้สร้างเส้นทางรถไฟสายพม่า ในปี ค.ศ. 1943 เขาและเชลยคนอื่นๆอีกห้าคนได้ถูกทรมานโดยพวกสารวัตรทหารญี่ปุ่นคือ เค็นเปย์ไท และตั้งข้อกล่าวหาว่า "ทำการเคลื่อนไหวในการต่อต้านญี่ปุ่น" ภายหลังจากวิทยุที่ซ่อนเอาไว้ในค่ายถูกพบเข้า เขาได้ถูกย้ายไปยังเรือนจำถนนออแทรมในสิงคโปร์สำหรับส่วนที่เหลือของสงคราม
เมื่อวันที่ 12 กันยายน ค.ศ. 1946 หนังสือราชกิจจานุเบกษาได้กล่าวประกาศถึงเขาในฐานะผู้ที่ได้รับการสดุดี"ในการยอมรับถึงความกล้าหาญและปฏิบัติหน้าที่ได้อย่างยอดเยี่ยมในขณะที่ตกเป็นเชลยศึกสงคราม" เขาได้รับเครื่องราชอิสรภรณ์ Efficiency Medal (ทหารอาสาสมัคร) ในปี ค.ศ. 1949 และได้รับยศตำแหน่งกิตติมศักดิ์ในตำแหน่งยศกัปตัน เขาได้ออกจากกองทัพในปี ค.ศ. 1949
ชีวิตต่อมาและเสียชีวิต
ด้วยการที่ไม่สามารถปรับตัวให้เข้ากับชีวิตพลเรือนได้ โลแมกซ์ได้เข้าร่วมราชการอาณานิคมและส่งจดหมายไปยังโกลด์โคสต์(ปัจจุบันคือกานา) จนกระทั่งปี ค.ศ. 1955 ภายหลังจากได้เรียนด้านการจัดการ เขาได้ทำงานให้กับคณะกรรม Scottish Gas และมหาวิทยาลัยสแตรธไคลด์ เขาได้ลาออกในปี ค.ศ. 1982
โลแมกซ์ได้เป็นผู้ป่วยรายแรกของมูลนิธิการแพทย์เพื่อการดูแลผู้ที่ตกเป็นเหยื่อของการทรมาณ ชีวิตในภายหลังของเขาได้รวมถึงการคืนดีกับหนึ่งในอดีตผู้ที่ทรมานเขา ล่ามแปลภาษา ทาคาชิ นากาเซะ ซึ่งมาจากเมืองคูราชิกิ, ประเทศญี่ปุ่น ทาคาชิได้เขียนหนังสือเล่มหนึ่งเกี่ยวกับประสบการณ์ของตัวเขาเองในช่วงระหว่างและหลังสงครามที่มีชื่อเรื่องว่า Crosses and Tigers และบริจาคเงินให้แก่วัดพุทธที่อยู่ใกล้สะพานแห่งนั้นเพื่อชดใช้ในสิ่งที่ได้กระทำลงไปในช่วงสงคราม การพบกันระหว่างทั้งสองคนได้ถูกถ่ายทำเป็นสารคดีที่ชื่อว่า ศัตรู, เพื่อนของฉัน(Enemy, My Friend? (1995)) ที่ถูกกำกับโดย Mike Finlason ภาพยนตร์เรื่องนี้ได้รับรางวัลมากมาย
โลแมกซ์ได้เสียชีวิต​ลงเมื่อมีอายุได้เพียง 93 ปี ได้ถูกประกาศโดยสำนักข่าวบีบีซี เมื่อวันที่ 8 ตุลาคม ค.ศ. 2012 เขาได้เสียชีวิตลงที่เบริก-อะพอน-ทวีดในนอร์ทัมเบอร์แลนด์
อื่นๆ
เขาเป็นสมาชิกสภาแห่ง Freedom Association
พระมหาวีรกษัตรีย์นโรดม มุนีนาถ สีหนุ พระวรราชมารดา
พระราชประวัติ
พระอัยยิกาฝ่ายพระชนนี (ยาย) ของพระองค์ คือ นางอก ซึ่งเคยเป็นหม่อมในพระองค์เจ้านโรดม ดวงจักร มีพระโอรส-ธิดา ด้วยกัน 2 พระองค์ คือ หม่อมเจ้านโรดม รัฐราศี และหม่อมเจ้านโรดม ไพพักตร์ ภายหลังพระอัยยิกาได้หย่ากับพระองค์เจ้าดวงจักร และได้สมรสใหม่กับลก เปียง (Lok Peang) และได้มีบุตร-ธิดา ด้วยกัน 2 คน คือ ป็อม เปียง พระชนนี และเฮล เปียง
ป็อม เปียงได้สมรสครั้งแรกกับอูม พันแกว และมีบุตร-ธิดาด้วยกันทั้งหมด 5 คน เป็นชาย 3 คน และหญิง 2 คน ทำให้พระองค์ยังมีพระเชษฐาและพระเชษฐภคินีต่างบิดาอีก 5 คนจากการสมรสครั้งแรกของพระชนนี ได้แก่
พระองค์ศึกษาเข้าศึกษาที่โรงเรียนประถมนโรดม โรงเรียนมัธยมสีสุวัตถิ์ และวิทยาลัยลิเซเรอเนเดการ์ต (Lycée René Descartes) อีกทั้งยังทรงเป็นสภานายิกาสภากาชาดของกัมพูชาตลอดจนกระทั่งสิ้นทศวรรษ 1960 และในปัจจุบันทรงเป็นองค์สภานายิกากิตติมศักดิ์ นอกจากภาษาเขมรแล้ว พระองค์ทรงสามารถรับสั่งภาษาฝรั่งเศสและภาษาอังกฤษได้
เมื่อครั้งที่พระองค์ยังดำรงพระอิสริยยศเป็นพระชายา พระองค์เคยแสดงภาพยนตร์เรื่อง Ombre sur Angkor ซึ่งพระบาทสมเด็จพระนโรดม สีหนุ ทรงกำกับและแสดงเอง
อภิเษกสมรส
ในปี พ.ศ. 2494 พระองค์ได้พบกับพระบาทสมเด็จพระนโรดม สีหนุ ครั้งแรก เมื่อครั้งที่พระองค์ชนะเลิศรางวัลอันดับที่หนึ่งในการประกวดนางงามที่สนับสนุนโดยยูเนสโก ที่สุดทั้งสองก็สานสัมพันธ์กัน จนพระองค์ได้เข้ามาสู่พระราชวงศ์กัมพูชา ด้วยตำแหน่ง นักนาง เป็นตำแหน่งแรก ซึ่งอภิเษกสมรสในปี พ.ศ. 2495 พระบาทสมเด็จพระนโรดม สีหนุ และพระองค์ได้อภิเษกสมรสด้วยกันสองครั้ง ซึ่งการอภิเษกสมรสครั้งแรกนั้น พระองค์มีพระชันษา 15 ปี ซึ่งในกัมพูชานั้นถือว่าเป็นเรื่องปกติ และพระองค์ถือเป็นพระภรรยาองค์ที่เจ็ด และองค์สุดท้ายของพระสวามี แม้พระองค์จะถูกวิพากษ์วิจารณ์ในด้านลบบ้าง แต่สมเด็จกรมพระนโรดม รณฤทธิ์ พระโอรสเลี้ยงก็กล่าวถึงพระนางด้วยความสรรเสริญว่า "พระราชินีโมนิกอยู่เคียงข้างพ่อตลอดเวลา ช่วยเหลือพ่อ ยอมให้พ่อต่อสู้เพื่อประเทศชาติ" มีพระราชโอรสด้วยกันสองพระองค์คือ
เมื่อ 22 กุมภาพันธ์ พ.ศ. 2535 พระองค์ทรงได้รับสถาปนาจากพระบาทสมเด็จพระนโรดม สีหนุ ที่พระอิสริยยศสมเด็จพระชายา (Samdech Preah Cheayea) และต่อมาในวันที่ 24 กันยายน พ.ศ. 2536 พระองค์ทรงได้รับสถาปนาพระอิสริยยศสมเด็จพระมเหสีนโรดม มุนีนาถ สีหนุ (Samdech Preah Mohèsey Norodom Monineath Sihanouk) ในวันที่ 2 มกราคม พ.ศ. 2539 พระบาทสมเด็จพระนโรดม สีหนุ พระราชทานสถาปนาพระอิสริยยศขึ้นเป็นสมเด็จพระราชอัครมเหสี (Samdech Preah Reach Akka Mohèsey)
เมื่อวันที่ 20 ตุลาคม พ.ศ. 2547 สภาราชบัลลังก์แห่งชาติกัมพูชาเฉลิมพระอิสริยยศของสมเด็จพระราชอัครมเหสีนโรดม มุนีนาถ สีหนุ ขึ้นเป็นพระมหาวีรกษัตรีย์นโรดม มุนีนาถ สีหนุ พระวรราชมารดาแห่งชาติเขมร ในเสรีภาพ ความมีคุณค่า และศุภมงคล (សម្ដេច​​ព្រះ​មហាក្សត្រី នរោត្ដម មុនីនាថ សីហនុ ព្រះ​​វររាជ​មាតា​ជាតិ​ខ្មែរ ក្នុង​សេរីភាព សេចក្ដី​ថ្លៃថ្នូរ និង​សុភមង្គល)
ควังมย็องซ็อง-3
ควังมย็องซ็อง-3 (ฮันกึล: 광명성 3호; ฮันจา: 光明星3號) เป็นดาวเทียมสำรวจทรัพยากรเกาหลีเหนือ ซึ่งทางการระบุว่า เป็นดาวเทียมเพื่อจุดประสงค์ในการพยากรณ์อากาศ ชาติตะวันตกกล่าวถึงการปล่อยดาวเทียมครั้งนี้อย่างกว้างขวางว่าเป็นการอำพรางการทดสอบขีปนาวุธนำวิถี (ballistic missile) ดาวเทียมนี้ถูกส่งขึ้นสู่อวกาศเมื่อวันที่ 13 เมษายน พ.ศ. 2555 เมื่อเวลา 7.39 น. ตามเวลามาตรฐานเกาหลี ไปพร้อมกับจรวดนำส่งอึนฮา-3 จากสถานีปล่อยดาวเทียมซอแฮ (Sohae) จรวดระเบิด 90 วินาทีหลังปล่อย ใกล้ปลายการยิงจรวดท่อนแรก การปล่อยนี้มีแผนเพื่อเป็นสัญลักษณ์ครบรอบวันเกิด 100 ปีของคิม อิล-ซ็อง ผู้ก่อตั้งสาธารณรัฐ
อันวาร์ สาและ
นายอันวาร์ สาและ (เกิด 4 ธันวาคม พ.ศ. 2513) เป็นอดีตรองเลขาธิการพรรคประชาธิปัตย์ และ สมาชิกสภาผู้แทนราษฎรจังหวัดปัตตานี 4 สมัย ประธานคณะกรรมาธิการการพาณิชย์และทรัพย์สินทางปัญญา ใน สภาผู้แทนราษฎรไทย ชุดที่ 25
ประวัติ
อันวาร์ สาและ เกิดเมื่อวันที่ 4 ธันวาคม พ.ศ. 2513 เป็นบุตรของนายเอกชัย และนางเจะลีเมาะ สาและ สำเร็จการศึกษา บริหารธุรกิจบัณฑิต สาขาการตลาด จาก มหาวิทยาลัยรามคำแหง และ บริหารธุรกิจมหาบัณฑิต จาก มหาวิทยาลัยเกษตรศาสตร์ สมรสกับนางอนิศา สาและ มีบุตร 3 คน
การทำงาน
หลังจากจบการศึกษาในระดับปริญญาตรี อันวาร์ได้ทำงานในฝ่ายการตลาด ของ บริษัทสยามบางนาแลนด์ และบริษัทแบ๊ดเตอร์ลิบกิ้ง พรอมเพอร์ตี้ รวมอยู่ประมาณ 3 ปี ก่อนที่จะกลับมาทำธุรกิจส่วนตัวทางด้านธุรกิจรับเหมาก่อสร้างที่บ้านเกิดในเวลาต่อมา
งานการเมือง
อันวาร์ ได้รับเลือกตั้งสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคประชาธิปัตย์ และได้รับเลือกติดต่อกันรวม 4 สมัย
อันวาร์ ได้รับแต่งตั้งเป็นรองเลขาธิการพรรคประชาธิปัตย์ และอันวาร์มีบทบาทในการแสดงออกหลายครั้งต่อการไม่เห็นด้วยกับการสนับสนุนพลเอก ประยุทธ์ จันทร์โอชา เป็นนายกรัฐมนตรี รวมถึงการลงมติงดออกเสียงในการอภิปรายไม่ไว้วางใจ จุรินทร์ ลักษณะวิศิษฏ์ หัวหน้าพรรคประชาธิปัตย์ เมื่อเดือนกุมภาพันธ์ 2564 และการออกมาเรียกร้องให้พรรคประชาธิปัตย์ถอนตัวจากการร่วมรัฐบาลภายหลังศาลรัฐธรรมนูญวินิจฉัยว่า ธรรมนัส พรหมเผ่า ไม่ขาดคุณสมบัติการเป็นรัฐมนตรี แม้จะต้องโทษจำคุกในคดียาเสพติดจากออสเตรเลียก็ตาม
เดือนกรกฎาคม พ.ศ. 2564 เขาประกาศลาออกจากตำแหน่งรองเลขาธิการพรรคประชาธิปัตย์ ก่อนที่จะลาออกจากตำแหน่งสมาชิกสภาผู้แทนราษฎรเมื่อวันที่ 28 พฤศจิกายน พ.ศ. 2565
สมาชิกสภาผู้แทนราษฎร
อันวาร์ สาและ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
ทอร์น
ทอร์น (thorn: Þ, þ) เป็นตัวอักษรในอักษรละติน ในสมัยโบราณพบในระบบการเขียนของภาษากลุ่มเจอร์แมนิกหลายภาษา แต่ปัจจุบันมีเพียงภาษาไอซ์แลนด์เท่านั้นที่ยังใช้ตัวอักษรตัวนี้อยู่ คำที่เคยเขียนด้วยตัวอักษรตัวนี้ ในปัจจุบันจะเขียนด้วย th ตัวอักษร thorn มีที่มาจากตัวอักษร ᚦ ในอักษรรูน
อักษรนี้ใช้แทนเสียงเสียดแทรก ฟัน ไม่ก้องและก้อง (เหมือน th ในภาษาอังกฤษ ซึ่งแทนได้ทั้งสองเสียง) แต่ในภาษาไอซ์แลนด์จะแทนได้เฉพาะเสียงเสียดแทรก ฟัน ไม่ก้องส่วนเสียงก้องจะใช้ตัวอักษร eth (Ð, ð) แทน